《和句曲张外史韵寄上清薛外史》
元代·郑守仁

明月照寒水，清霜积厚冰。知君多念我，为客独依僧。

湖海十年梦，诗书半夜灯。忽闻江国雁，写寄剡溪藤。

作者简介：台州黄岩人，号蒙泉。幼著道士服，长游京师，寓崇真宫，斋居万松间，一夕大雪填门，僵卧读书，不改其乐。京师号为独冷先生。顺帝至正间出主白鹤观。善诗。有《蒙泉集》。